als_Latn dik_Latn sag_Latn
PDK dhe LDK janë dakorduar që Isa Mustafa të jetë kryeministër i vendit. Posti i kryeparlamentarit do t’i takojë PDK-së, gjegjësisht nënkryetarit të kësaj partie Kadri Veselit.
Në marrëveshje është ndarë edhe posti i presidentit të vendit, të cilin në vitin 2016 – pas përfundimit të mandatit të presidentes aktuale Atifete Jahjaga – atë do ta marrë kryetari i PDK-së Hashim Thaçi.
PDK dhe LDK do të caktojnë nga një zëvendëskryeministër. Marrëveshja parasheh që ndarja e komisioneve të Kuvendit të Kosovës të bëhet në mënyrë të barabartë.
PDK dhe LDK nënshkruan që për secilën ministri të emërojnë nga dy zëvendësministra, njëri nga radhët e PDK-së dhe tjetri nga radhët e LDK-së, mirëpo ky numër mund të ndryshojë me pajtimin e palëve.
PDK dhe LDK janë pajtuar po ashtu që udhëheqja e komisioneve të caktuara parlamentare të bëhet sipas parimit të ndarjes së barabartë. Marrëveshja garanton edhe atë se vendi do të qeveriset në bazë të programit qeverisës të harmonizuar ndërmjet PDK-së dhe LDK-së.
als_Latn als_Latn als_Latn als_Latn als_Latn